Det+Danske+Handelskontor+i+Barcelona+-+Nicholas

=Det Danske Handelskontor i Barcelona=

Det danske handelskontor er en del af den danske ambassade med beliggenhed i Madrid. Handelskontoret er den danske handelsafdeling i Spanien.

Handelskontoret består af 4 ansatte, eksportstipendiaten Narcís Margall, eksportrådgiveren Mónica Prats samt praktikanterne Simon Leth-Nissen og Maria Jakobsen.

Handelskontoret har til opgave at rådgive danske virksomheder som er interesserede i at komme ind på det spanske marked. Her er altså tale om ekportrådgivning til danske virksomheder, hvor der er fokus på det spanske markeds opbygning med fokus på kultur, sprog og økonomi. Det danske handelskontor deler det spanske marked op i 5 områder:
 * Byggeri
 * Fødevarer
 * Landbrug og fiskeri
 * Sundhed
 * Cleantech


 * Byggeri** har inden finanskrisen været den helt store økonomiske grundsten for spansk økonomi. Denne sektor har mødt stor modstand, og derfor rådgiver handelskontoret danske virksomheder om at tilbyde bæredygtig og energisparende byggeri, som man mener er vejen frem for det spanske marked.


 * Fødevarer** er Spaniens største industri, som udgør 8% af BNP. Det er også den sektor, som har klaret sig bedst efter finanskrisen. Kødproduktion, især med tanke på svine- og fjerkræsproduktion er den største, sammen med produktionen af drikkevarer, mere præcist vin og øl. 5 detailkæder sidder på 40% af markedet. Spanien er samtidig Europas største producent af økologiske produkter, og samtidig med, at forbruget halter efter produktionen er det altså ikke eftertragtet for en dansk virksomhed at eksportere økologi ind på det spanske marked. I stedet burde man gå efter at få egne produktioner ind som en del af de 5 detailkæder.


 * Landbrug og fiskeri** betyder meget for den Spanske økonomi, da Spanien er verdens største eksportør af frugt og grønt, og samtidig er den største producent af olivenolie. Ud over dette har Spanien verdens største fiskeriflåde, og er en af de største EU-modtagere inden for fiskeri. Fiskeriet udgør 1% af BNP. Står man som dansk virksomhed og vil ind i denne sektor, så handler det i højere grad om en mere effektiv måde at effektivisere produktionen på.


 * Sundhed** og den spanske sundhedssektor har oplevet markant vækst, hvilket har bragt øgede omkostninger med sig. Sundhedssektoren er opdelt i 17 autonomier, der hver har deres eget regionale væsen. Fremtiden for den spanske sundhedssektor lægger sig i høj grad op af et omkostningsfokus, hvilket har gjort, at man i højere grad vil bremse udgiftningsstigningen på farmaceutiske produkter. Dette kunne være en åbning for danske virksomheder.


 * Cleantech** er en af Spaniens vigtigste sektorer, da den handler om miljørigtig energibesparelse. På trods af finanskrisen vægter Spanien stadig cleantech højt fordi man har en enorm tro på, at denne kan få skub i den spanske økonomi. Bæredygtig energi og miljørigtig produktion kan åbne for dansk eksport.

Men for overhovedet at komme ind på det spanske marked er der selvfølgelig nogle rammebetingelser der gælder for eksporten. Eksportrådet rådgiver danske virksomheder om de forskellige krav med hensyn til eksport, ligesom de kan fortælle om økonomiske udvikling i de forskellige sektorer og markeder.

Derudover er der nogle kulturelle forskelle på Danmark og Spanien, og ikke mindst på Spaniens forskellige områder, der gør det sværere at eksportere til den brede målgruppe, og det kan eksportrådet også rådgive om. Den nordlige del, Catalonien som eksempel, minder meget mere om Centraleuropa end Sydspanien gør. Der er dog stadig visse fællestræk, såsom at ting tager den tid de tager, og derfor er der stor fokus på den personlige kontakt virksomhederne imellem. Netværk er nøgleord, ligesom lange forretningsmiddage også er højt elsket i den spanske forretningskultur.

Ud over denne ekspertise på det spanske marked kan Handelskontoret også tilbyde hjælp til at etablere kontakt til spanske virksomheder, ligesom man kan købe sig til kundetilpassede markedsrapporter for at styrke sit vidensgrundlag på det spanske marked.